བོད་ཀྱི་རྩོམ་རིག་ལས་ང་རང་གི་ཐོབ་བྱ་གལ་ཆེ་ཤོས་དེ་ནི་རང་སྐད་གྱི་ཐོག་ནས་རྩོམ་ཡིག་འབྲི་རྒྱུ་དང་། རང་སྐད་རྒྱུད་འཛིན་བྱས་ཏེ་རྩོམ་པ་པོ་གཞན་ལ་ཀུན་སློང་བཟང་པོ་ཞིག་སྤྲད་རྒྱུ་དེ་ངའི་ཐོབ་བྱ་གལ་ཆེ་ཤོས་ཡིན།
འདི་ག་ལྷ་ས་རྩོམ་རིག་མེ་ལོང་རྩོམ་སྒྲིག་ཁང་གིས་བཙན་བྱོལ་བོད་ཀྱི་བུད་མེད་རྩོམ་འབྲི་བ་རྣམས་སུ་བོད་ཀྱི་རྩོམ་རིག་སྐོར་ལ་བཅར་འདྲི་ཞུ་བཞིན་པ་ལས་ཚེི་རིང་ལྷ་མོས་དྲིས་ལན་གནང་བ་གཤམ་གསལ་ཏུ་གཟིགས་པར་གྱིས།
ལན། ང་རང་ལ་མཚོན་ན་ད་ལྟའི་བར་རྩོམ་ལས་སུ་ཞུགས་མ་མྱོང་མོད། ང་རང་གིས་དུས་ཚོད་དང་བསྟུན་ནས་རང་རྩོམ་དེ་འདྲ་ལས་ཀའི་ཞོར་དུ་འབྲི་ཡི་ཡོད། ཉིན་ཞིག་ང་ནི་གནས་ཚུལ་ཧ་ཅང་བརྗོད་པར་དཀའ་བ་ཞིག་ཏུ་འཕྲད་སོང་། དེ་ནི་ང་ལ་རང་དབང་མེད་ཅིང་། གྲང་ངར་དང་རླུང་འཚུབ། ཁ་བ་ལྷབ་ལྷུབ་ཏུ་གཡོ་བའི་ཉིན་དེ་ནས་བཟུང་། ངའི་མི་ཚེ་ཡི་བདེ་སྐྱིད་དེ་འཁྱགས་རོམ་དུ་གྱུར། ངའི་སྙིང་ལ་ཆགས་པའི་འཁྱགས་རོམ་དེ་ཉི་མ་དང་སུ་གང་གིས་ཀྱང་བཞུ་མི་ཐུབ་ལ། སྐྱིད་ལ་སྡུག་པའི་ལོ་ཟླ་མི་ཡུལ་ལུང་པར་འདས་དགོས་བྱུང་། ཞེས་པ་ཞིག་ངས་ཚོར་བ་སྣོན་པོའི་ངང་བྲིས་པ་ཡིན།
ལན། ང་རང་ཚོས་བོད་ཀྱི་བུད་མེད་ཚོའི་རྩོམ་འབྲིའི་སྤུས་ཚད་སྐོར་ལ་བཤད་ན། དང་པོ་རྩོམ་འབྲི་སྐབས་སེམས་ཀྱི་ཚོར་སྣང་ཤུགས་ཆེན་པོ་ཞིག་གི་སྒོ་ནས་འབྲི་ཐུབ་དགོས། ཚོར་སྣང་བྱུང་བའི་སོ་སོའི་བྲིས་རྩོམ་དེ་ནི། མི་གཞན་གྱིས་ཀློག་སྐབས་སུ་ཚོར་བ་རྣོན་པོ་སྤྲད་ཐུབ་པ་ཡིན་ན། དེ་ནས་རང་གཞན་གྱི་རྩོམ་བྲིས་སྤུས་ཚད་གང་འདྲ་ཞིག་ཏུ་སླེབས་ཡོད་མེད་ཤན་འབྱེད་ཐུབ།
ལན། ང་རང་གི་མཐོང་ཚུལ་དུ། རྒྱ་གར་རུ་བོད་ཀྱི་བུད་མེད་རྩོམ་འབྲི་མཁན་ཧ་ཅང་ཉུང་ཉུང་ཡིན་པ་མ་ཟད། བོད་ཡིག་གི་རྨིང་གཞི་ཧ་ཅང་སྐྱོ་པོ་མཐོང་སོང་། བོད་ནང་དུ་ཡོད་པའི་བོད་ཀྱི་བུད་མེད་ཚོར་བོད་ཡིག་གི་རྨང་གཞི་ཡག་པོ་ཡོད་ནའང་། རྩོམ་ཡིག་འབྲི་བ་ཉུང་བའི་རྐྱེན་གྱིས་རྩོམ་འབྲི་བའི་རྨང་གཞི་འབྲིང་ཙམ་རེད།
ལན། བོད་ཀྱི་རྩོམ་རིག་ལས་ང་རང་གི་ཐོབ་བྱ་གལ་ཆེ་ཤོས་དེ་ནི་རང་སྐད་གྱི་ཐོག་ནས་རྩོམ་ཡིག་འབྲི་རྒྱུ་དང་། རང་སྐད་རྒྱུད་འཛིན་བྱས་ཏེ་རྩོམ་པ་པོ་གཞན་ལ་ཀུན་སློང་བཟང་པོ་ཞིག་སྤྲད་རྒྱུ་དེ་ངའི་ཐོབ་བྱ་གལ་ཆེ་ཤོས་ཡིན།
ལན། ངའི་མིང་ལ་ཚེ་རིང་ལྷ་མོ། ཕ་ཡུལ་ལྷ་ས། རྒྱ་གར་ལ་༢༠༠༣ལོར་འབྱོར་ཞིང་། ཤེས་རབ་དགའ་ཚལ་སློབ་གླིང་ནས་༢༠༠༧ལོར་སློབ་མཐར་ཕྱིན། ད་ལྟ་བྱང་ཨ་རིའི་ས་གནས་Wisconsinནང་དུ་བསྡད་ཡོད།